Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
7 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงในทิศทางเดียวกับตลาดต่างประเทศโดยปิดภาคเช้าที่ระดับ 1,507.58 จุด -12.30 จุด (-0.81%) ด้วยมูลค่าการซื้อขายหนาแน่นขึ้นมาที่ 24,376.25 ลบ.
– Most Positive Impact: BH (+0.74 จุด)/ SCB (+0.36 จุด)/ KBANK (+0.26จุด)
– Most Negative Impact: TRUE (-1.31 จุด)/ ADVANC (-0.95 จุด)/ PTT (-0.91จุด)
จุดสังเกต:การปรับถอยของตลาดหุ้นในช่วงเช้ามาจากแรงขายหุ้นใหญ่ในกลุ่ม Energy และ ICT ขณะที่หุ้น Bank ซึ่งเป็นกลุ่มกดดันตลาดก่อนหน้านี้เริ่มมีแรงรีบาวให้เห็นบ้าง
 
แนวโน้มตลาดบ่าย
– ให้น้ำหนักตลาดฟื้นตัวเหนือ 1,510 จุด – ตลาดหุ้นน่าจะซึมซับปัจจัยลบจากต่างประเทศทั้งวิกฤตหนี้กรีซและถ้อยแถลงเชิงลบต่อการลงทุนในตลาดหุ้นของประธาน Fed ไปพอสมควรแล้ว ทำให้ตลาดหุ้นไทยมีโอกาสฟื้นตัวขึ้นเหนือ 1,510 จุด ด้วยแรงหนุนจากการปรับขึ้นของหุ้นในกลุ่มธนาคารขนาดใหญ่ซึ่งราคาหุ้นถอยลงมาอยู่ในระดับที่ค่อนข้างน่าสนใจในเชิงมูลค่า ประกอบกับการฟื้นตัวกลับขึ้นมาของหุ้นในกลุ่มพลังงานตามราคาน้ำมันโลกที่มีโอกาสพลิกกลับมาเป็นบวก อย่างไรก็ตาม เรายังมองการฟื้นตัวจำกัด โดยคงกรอบสัปดาห์ที่ 1,500-1,540 จุด (แนวต้าน: 1,515 และ 1,520 // แนวรับ: 1,500-1,495)
– สำหรับภาพใหญ่ เรายังระมัดระวังต่อภาพตลาดในช่วงเดือนพ.ค.-มิ.ย. ซึ่งมีโอกาสหลุด 1,500 จุด โดยประเมิน downside ที่ 1,480 และ 1,440 จุด (กรณีเลวร้าย) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58 การฟื้นตัวที่ล่าช้าของเศรษฐกิจอาจกดดันการปรับลดประมาณการ GDP ปี 58 และความกังวลเรื่องการขึ้นดอกเบี้ยของ Fed
– หุ้นแนะนำภาคบ่าย: เก็งกำไร TOP (ลุ้นราคาน้ำมันฟื้นตัวขึ้นมาเป็นบวก) และ SCB (ราคาหุ้นปรับถอยลงแรงจน P/BV แตะระดับต่ำสุดในรอบ 3 ปี ที่ 1.83 เท่า ซึ่งมักเป็นจุดลุ้นฟื้น)
 
คำแนะนำ 
– กลยุทธ์: “เก็งกำไรในกรอบ 1,500-1,540 จุด” แนะนำนักลงทุนระยะสั้นเพียงเก็งกำไรด้วยวงเงินจำกัดในกรอบ 1,500-1,540 จุด โดยใช้ 1,500 เป็นจุด stop loss หรือชะลอการซื้อ เน้นเก็งกำไรหุ้นรายตัวที่มีปัจจัยบวก เราชอบหุ้นที่ได้ประโยชน์จากค่าเงินบาทอ่อน (KCE SVI) และหุ้นที่คาดกำไรไตรมาส 1/58 ออกมาดี (AAV AOT ERW THCOM) ส่วนนักลงทุนระยะยาว แนะนำทยอยสะสมหุ้นพื้นฐานรายตัวเมื่อปรับถอย โดยเฉพาะการหลุดต่ำ 1,500 จุด (Top pick: SCC CK CPALL TOP PS ADVANC CENTEL KCE PTT KTB) 
 
Trading Idea 
– หุ้นที่ได้ประโยชน์จากการลดดอกเบี้ย: 1) กลุ่มที่ได้ประโยชน์จากค่าเงินบาทอ่อน (KCE SVI) 2) กลุ่มที่ได้ประโยชน์จากกำลังซื้อที่เพิ่มขึ้น (CPALL MAKRO) 3) กลุ่มที่ได้ประโยชน์จากต้นทุนการเงินที่ลดลง ได้แก่ Consumer finance (KTC AEONTS) กลุ่มธนาคารขนาดกลาง (TISCO TCAP KKP) กลุ่มเช่าซื้อ (THANI GL TK IFS LIT GCAP) และกลุ่มอสังหาฯ (AP PS) 4) กลุ่ม High Yield (ADVANC INTUCH)
ประเด็นจับตา/ติดตาม   
(-) ภาวะเงินทุนต่างชาติคาดแรงขายจากการปรับสถานะการลงทุนอาจต่อเนื่องไปอีกระยะ หลังค่าเงินบาทยังคงอ่อนค่า และน่างชาติกลับมาขายสุทธิตลาดหุ้นในกลุ่ม TIP